Subject: Vastus ettepanekule - masinate turvasüsteemid ja nende kontroll
From: Kristina Toomsalu - MKM <[email-masked]>
To: "[email-masked]" <[email-masked]>
Date: Wed, 30 Jul 2025 13:20:55 +0000

Tere!

Täname, et pöördusite oma murega – tööohutus on väga oluline ja need tähelepanekud väärivad kindlasti tähelepanu ja reageerimist.

Kirjeldatud olukorra puhul on tegemist tõsise ohuteguriga. Kui masina turvasüsteemid ei tööta (nt hädapidur või süsteem), mis peataks masina olukorras, kus seda oleks vaja ohutuse tagamiseks, siis rikub see otseselt tööandja seadusest tulenevat kohustust tagada töötajate ohutus.
Tööandja on kohustatud tagama, et kõik töövahendid (sh tootmisel kasutatavad masinad) oleksid ohutud kasutada. Seda nõuavad järgmised õigusaktid:

  *
Töötervishoiu ja tööohutuse seadus: § 5 lg 1 – tööandja peab tagama, et töövahendi kasutamine ei ohustaks töötaja ega teiste isikute tervist ega töö- ja elukeskkonda. § 5 lg 3 p 5 – töötaja kasutuses olev töövahend peab olema vajaduse korral koheselt seisatav. § 6 lg 1 p 3 – tööandja peab rakendama abinõusid füüsikalistest ohuteguritest tuleneva terviseriski vältimiseks või viima selle võimalikult madalale tasemele.
  *
Määrus „Töövahendi kasutamise töötervishoiu ja tööohutuse nõuded“: § 1 lg 1 – tööandja tagab, et töötaja kasutusse antav töövahend hoitakse sellises korras, mis tagab selle ohutuse kogu kasutusaja vältel. § 1 lg 5 – töötaja peab tööandjat teavitama igast rikkest ja puudusest, mis töövahendi kasutamisega ilmneb. § 8 – tööandja on kohustatud töövahendit enne kasutusele võttu ja regulaarselt hiljem kontrollima ja selle kohta peab olema dokumentatsioon.

Seega ei ole vajalik mitte ainult iga-aastane kontroll, vaid regulaarne ja dokumenteeritud kontroll vastavalt seadusele. Töötaja tervise ja elu arvelt ei tohi tööandja kulusid kokku hoida, ka vanade masinate puhul kehtivad samad nõuded.
Kui tööandja ignoreerib probleemi, on Teil õigus ja võimalus pöörduda Tööinspektsiooni poole. Seda saab teha ka anonüümselt läbi Tööinspektsiooni vihjevormi: Vihje saatmine | Tööinspektsioon<https://www.ti.ee/asutus-uudised-ja-kontaktid/kontakt/vihje-saatmine>. Inspektoritel on õigus tulla kohapeale, kontrollida masinate seisukorda ja vajadusel nõuda töö peatamist või ohutuse tagamist.

Kokkuvõttes peab tööandja tagama, et töövahendid on alati ohutud olenemata nende vanusest. Teie ettepanek teha regulaarseid kontrolle on tegelikult juba seaduses ette nähtud. Kui tööandja seda ei tee, on tegemist rikkumisega, mille osas tuleks kindlasti Tööinspektsiooni teavitada.

Heade soovidega

Kristina Toomsalu
nõunik
Töösuhete ja töökeskkonna osakond
Majandus- ja Kommunikatsiooniministeerium
+372 5375 5842 [email-masked]<mailto:[email-masked]>
www.mkm.ee<https://www.mkm.ee> | Suur-Ameerika 1, Tallinn

 From: Riigikantselei <[email-masked]<mailto:[email-masked]>>
Sent: Tuesday, July 22, 2025 8:41 AM
To: Riigikantselei - RK <[email-masked]<mailto:[email-masked]>>
Subject: osale.ee ettepaneku edastus

Sisestuse kuupäev T, 22/07/2025 - 08:37

Sisestatud veebivormi info:
Kirjelda probleemi, mida sinu idee lahendab
Töötan tootmisel suurte masinatega. Mina nagu operaator tean millised probleemid on masinaga ja mida peab tegema. Masinal ei tööta turva süsteemid mis panevad masina seisma kui näiteks käsi jääb masina vahele. See on väga ohtlik. Tööandja ei soovi selliste probleemidega tegelema, kuna masin töötab ja vana masina puhul see on normaalne et midagi ei tööta.

Mida tuleb sinu arvates selle probleemi lahendamiseks teha?
Teha kohustuslik igaastane masinate kontroll. Et tuleks selle valdkonna inspektor ja kontrolliks masinat ja ütles et kas on ohutu selle masinaga tööd teha. Miks me peame riskima oma tervisega ja eluga kui tööandja hoiab raha kokku ja ei tegele nende probleemidega.

Idee esitaja nimi
Lilija

E-posti aadress
[email-masked]<mailto:[email-masked]>

Nõustun esitatud andmete kasutamisega
Jah